Գեղեցիկ և բարենորոգ տեսք է ստացել եկեղեցին, բարեկարգվել ու ցանկապատվել են եկեղեցու բակը և տարածքը: Եվ ահա նոյեմբերի 11-ին հանդիսավորությամբ, Հայ առաքելական ուղղափառ սուրբ եկեղեցու վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և Սամցխե-Ջավախքի թեմի ընդհանուր առաջնորդական փոխանորդ Տ. Բաբգէն աբեղա Սալբիյանի հանդիսապետությամբ կատարվեց եկեղեցու օծումը, որից հետո բարերար Արսեն Քսպոյանին հանձնվեց Օրհնության գիր: